Қонуни Ҷумҳурии Тоҷикистон

Оид ба ворид намудани тағйиру иловаҳо ба Қонуни Ҷумҳурии Тоҷикистон «Дар бораи сармоягузорӣ»

**Моддаи 1.** Ба Қонуни Ҷумҳурии Тоҷикистон аз 15 марти соли 2016 «Дар бораи сармоягузорӣ» (Ахбори Маҷлиси Олии Ҷумҳурии Тоҷикистон, с. 2016, №3, мод. 152) тағйиру иловаҳои зерин ворид карда шаванд:

1. Дар муқаддимаи Қонун калимаҳои «вобаста ба амалӣ намудани фаъолияти сармоягузориро ба танзим дароварда, асосҳои» ба калимаҳои «ҷамъиятиро вобаста ба сармоягузорӣ танзим намуда, асосҳои ташкилӣ, молиявӣ,» иваз карда шаванд.

2. Дар моддаи 1:

- ба сархати ҳаштум пас аз калимаи «оинномавии» калимаи «(шариконаи)» илова карда шавад.

- сархати ёздаҳум бо мазмуни зерин илова карда шавад:

**«- лоиҳаи сармоягузорӣ** –лоиҳаи аз ҷиҳати стратегӣ муҳими тиҷоратӣ, ки ҷалби сармоягузориро барои рушди соҳаи муайяни иқтисодиёти Ҷумҳурии Тоҷикистон ва баланд бардоштани сатҳи зиндагии аҳолии Ҷумҳурии Тоҷикистон пешбинӣ менамояд;».

3. Аз матни моддаи 2 ва қисми 6 моддаи 8 калимаи «(Сарқонуни)» хориҷ карда шавад.

4. Дар сархати сеюми моддаи 3 калимаҳои «фонди оинномавӣ» ба калимаҳои «сармояи оинномавӣ (шарикона)» иваз карда шаванд.

5. Дар сархати якуми моддаи 4 калимаи «моликияти» ба калимаҳои «моликият ба» иваз карда шавад.

6. Дар қисми 1 моддаи 5 ва қисми 1 моддаи 12 калимаҳои «иншоот», «иншооти» мувофиқан ба калимаҳои «объект», «объекти» иваз карда шаванд.

7. Аз матни моддаи 7 калимаи «мансубияти» хориҷ карда шавад.

8. Дар моддаи 8:

- дар қисми 1 калимаҳои «ҳуқуқ, манфиатҳо ва» ба калимаҳои «ҳуқуқу манфиатҳои қонунӣ ва» иваз карда шаванд;

- дар сархати сеюми қисми 5 калимаҳои «фондҳои оинномавии (сармояи оинномавии)» ба калимаҳои «сармояҳои оинномавии (шариконаи)» иваз карда шаванд.

9. Дар қисми 4 моддаи 13 калимаҳои «бақайдгирии амалиётҳои молу мулки ғайриманқул, иҷозатномаҳои додашуда» ба калимаҳои «бақайдгирии молу мулки ғайриманқул ва аҳдҳои вобаста ба молу мулки ғайриманқул, иҷозатномаҳо ё ҳуҷҷатҳои иҷозатдиҳии додашуда» иваз карда шаванд.

10. Дар моддаи 15:

- ба қисми 1 пас аз калимаҳои «иҷозатномадодашаванда» ва «иҷозатнома» мувофиқан калимаҳои «ё фаъолияте, ки ҳуҷҷатҳои иҷозатдиҳиро талаб мекунад,» ва «ё ҳуҷҷатҳои иҷозатдиҳӣ» илова карда шаванд;

- дар қисми 2 калимаи «моликияти» ба калимаҳои «молу мулки» иваз карда шавад.

11. Моддаи 22 дар таҳрири зерин ифода карда шавад:

 «**Моддаи 22. Дастгирии давлатии субъектҳои фаъолияти сармоягузорӣ**

1. Давлат дастгирии иттилоотӣ, молиявӣ ва молумулкӣ, аз ҷумла пешниҳоди грантҳои аслии давлатиро ба сармоягузорон, субъектҳои дигари фаъолияти сармоягузорӣ, ташкилотҳое, ки суғуртаи қарзҳо ва сармоягузориро аз хавф анҷом медиҳанд, амалӣ менамояд.

2. Ҳукумати Ҷумҳурии Тоҷикистон дар доираи созишномаҳои сармоягузорӣ ва шартномаҳои дигар метавонад тавассути мақоми ваколатдори давлатӣ дар соҳаи сармоягузорӣ ба сармоягузорон грантҳои аслии давлатиро пешниҳод намояд.

3. Андозаи грантҳои аслии давлатӣ, шартҳои истифода ва ба моликият додани он, инчунин баргардонидани гранти аслӣ дар сурати пеш аз муҳлат қатъ намудани шартнома тибқи созишномаи байни сармоягузор ва мақоми ваколатдори давлатӣ дар соҳаи сармоягузорӣ муайян карда мешаванд.».

**Моддаи 2.** Қонуни мазкур пас аз интишори расмӣ мавриди амал қарор дода шавад.

**Президенти Ҷумҳурии Тоҷикистон Эмомалӣ Раҳмон**

**ш. Душанбе, 3 августи соли 2018, № 1547**

Қарори

Маҷлиси миллии

Маҷлиси Олии Ҷумҳурии Тоҷикистон

**Дар бораи Қонуни Ҷумҳурии Тоҷикистон «Оид ба ворид намудани тағйиру иловаҳо ба Қонуни Ҷумҳурии Тоҷикистон «Дар бораи сармоягузорӣ»**

Маҷлиси миллии Маҷлиси Олии Ҷумҳурии Тоҷикистон Қонуни Ҷумҳурии Тоҷикистон «Оид ба ворид намудани тағйиру иловаҳо ба Қонуни Ҷумҳурии Тоҷикистон «Дар бораи сармоягузорӣ»-ро баррасӣ намуда, **қарор мекунад:**

Қонуни Ҷумҳурии Тоҷикистон «Оид ба ворид намудани тағйиру иловаҳо ба Қонуни Ҷумҳурии Тоҷикистон «Дар бораи сармоягузорӣ» ҷонибдорӣ карда шавад.

**Раиси Маҷлиси миллии**

**Маҷлиси Олии Ҷумҳурии Тоҷикистон М. Убайдуллоев**

**ш. Душанбе, 2 августи соли 2018, № 571**

Қарори

Маҷлиси намояндагони

Маҷлиси Олии Ҷумҳурии Тоҷикистон

**Дар бораи қабул кардани Қонуни Ҷумҳурии Тоҷикис­тон «Оид ба ворид намудани тағйиру иловаҳо ба Қонуни Ҷумҳурии Тоҷикистон «Дар бораи сармоягузорӣ»**

Мутобиқи моддаи 60 Конститутсияи Ҷумҳурии Тоҷикистон Маҷлиси намояндагони Маҷлиси Олии Ҷумҳурии Тоҷикистон **қарор мекунад:**

Қонуни Ҷумҳурии Тоҷикистон «Оид ба ворид намудани тағйиру иловаҳо ба Қонуни Ҷумҳурии Тоҷикистон «Дар бораи сармоягузорӣ» қабул карда шавад.

**Раиси Маҷлиси намояндагони**

**Маҷлиси Олии Ҷумҳурии Тоҷикистон Ш. Зуҳуров**

Ш. Душанбе, 4 майи соли 2018, № 1075